text: Modeltogenes mekka
  14 december 2014 kl. 16.07
  I Flensborg var der i dag loppemarked for modellegetøj. Og det trak både store og små legebørn til.
  Der var det hele. Alt det man som modeltogsentusiast har brug for. Biler, tog, skinner og stationer. 
  Sportland lidt uden for Flensborg var i dag fyldt med alt det modeltogsentusiasterne efterspøger.
  Et arrangement som primært blev besøgt af mænd ? i alle aldre. En af dem var Svend Aage Jensen fra Vejle.
  - Jeg er taget herned for at prøve det her marked. Jeg har været engang for et par år siden, også ville jeg køre herned i dag for at se om jeg kan finde et eller andet billigt. Det så ikke så nemt, men lidt har jeg da fundet, siger Svend Aage Jensen
  Med fra Flensborg fik han et byggesæt med en læsserampe og byggedele til hans sæt.
  